title: Komisijas Īstenošanas regula (ES) 2016/1045 (2016. gada 28. jūnijs), ar ko atsauc viena ražotāja eksportētāja saistību pieņemšanu, kura izdarīta saskaņā ar Īstenošanas lēmumu 2013/707/ES, ar ko apstiprina tādu saistību pieņemšanu, kuras piedāvātas saistībā ar antidempinga un antisubsidēšanas procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importu galīgo pasākumu piemērošanas periodā

text:
               29.6.2016

               LV

               Eiropas Savienības Oficiālais Vēstnesis

               L 170/5

         KOMISIJAS ĪSTENOŠANAS REGULA (ES) 2016/1045
   (2016. gada 28. jūnijs),
   ar ko atsauc viena ražotāja eksportētāja saistību pieņemšanu, kura izdarīta saskaņā ar Īstenošanas lēmumu 2013/707/ES, ar ko apstiprina tādu saistību pieņemšanu, kuras piedāvātas saistībā ar antidempinga un antisubsidēšanas procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importu galīgo pasākumu piemērošanas periodā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 8. pantu,
   ņemot vērā Padomes 2009. gada 11. jūnija Regulu (EK) Nr. 597/2009 par aizsardzību pret subsidētu importu no valstīm, kas nav Eiropas Kopienas dalībvalstis (2) (“antisubsidēšanas pamatregula”), un jo īpaši tās 13. pantu,
   informējot dalībvalstis,
   tā kā:
   A.   SAISTĪBAS UN CITI SPĒKĀ ESOŠIE PASĀKUMI

               (1)

               Eiropas Komisija (“Komisija”) ar Regulu (ES) Nr. 513/2013 (3) noteica pagaidu antidempinga maksājumu Ķīnas Tautas Republikas izcelsmes vai no Ķīnas Tautas Republikas (“ĶTR”) nosūtītu kristāliskā silīcija fotoelektrisko moduļu (“moduļi”) un to galveno sastāvdaļu (proti, elementu un plāksnīšu) importam Eiropas Savienībā (“Savienība”).

               (2)

               Ražotāju eksportētāju grupa pilnvaroja Ķīnas Iekārtu un elektronisko ražojumu importa un eksporta tirdzniecības palātu (“CCCME”) tās vārdā iesniegt Komisijai cenu saistības, ko palāta arī izdarīja. No minēto cenu saistību noteikumiem ir skaidrs, ka cenu saistības ir pakete ar katra ražotāja eksportētāja individuālām cenu saistībām, ko administratīvi praktisku iemeslu dēļ koordinē CCCME.

               (3)

               Komisija ar Lēmumu 2013/423/ES (4) attiecībā uz pagaidu antidempinga maksājumu pieņēma minētās cenu saistības. Komisija ar Regulu (ES) Nr. 748/2013 (5) grozīja Regulu (ES) Nr. 513/2013, lai ieviestu tehniskas izmaiņas, kas bija vajadzīgas sakarā ar saistību pieņemšanu attiecībā uz pagaidu antidempinga maksājumu.

               (4)

               Padome ar Īstenošanas regulu (ES) Nr. 1238/2013 (6) noteica galīgo antidempinga maksājumu ĶTR izcelsmes vai no ĶTR nosūtītu moduļu un elementu (“attiecīgie ražojumi”) importam Savienībā. Padome ar Īstenošanas regulu (ES) Nr. 1239/2013 (7) noteica arī galīgu kompensācijas maksājumu attiecīgo ražojumu importam Savienībā.

               (5)

               Pēc paziņojuma par ražotāju eksportētāju grupas (“ražotāji eksportētāji”) un CCCME cenu saistību grozīto versiju Komisija ar Īstenošanas lēmumu 2013/707/ES (8) apstiprināja grozīto cenu saistību (“saistības”) pieņemšanu attiecībā uz galīgo pasākumu piemērošanas periodu. Šā lēmuma pielikumā ir uzskaitīti ražotāji eksportētāji, kuru saistības tika pieņemtas, tostarp Zhejiang Xiongtai Photovoltaic Technology Co. Ltd (“Shinetime China”) kopā ar tā saistīto uzņēmumu Savienībā (SHINETIME SOLAR GMBH, “Shinetime Europe”), uz ko kopīgi attiecas Taric papildu kods: B919.

               (6)

               Komisija ar Īstenošanas lēmumu 2014/657/ES (9) pieņēma ražotāju eksportētāju grupas un CCCME ierosinājumu izdarīt precizējumus par to saistību īstenošanu, kas skar attiecīgos ražojumus, uz kuriem attiecas saistības, proti, ĶTR izcelsmes vai no ĶTR nosūtītiem moduļiem un elementiem, kurus patlaban klasificē ar KN kodiem ex 8541 40 90 (Taric kodi 8541409021, 8541409029, 8541409031 un 8541409039) un kurus ražo ražotāji eksportētāji (“ražojums, uz kuru attiecas saistības”). Antidempinga un kompensācijas maksājumus, kas minēti 4. apsvērumā, kopā ar saistībām sauc par “pasākumiem”.

               (7)

               Ar Īstenošanas regulu (ES) 2015/866 (10) Komisija atsauca saistību pieņemšanu attiecībā uz trim ražotājiem eksportētājiem.

               (8)

               Ar Īstenošanas regulu (ES) 2015/1403 (11) Komisija atsauca saistību pieņemšanu attiecībā uz vēl vienu ražotāju eksportētāju.

               (9)

               Ar Īstenošanas regulu (ES) 2015/2018 (12) Komisija atsauca saistību pieņemšanu attiecībā uz diviem ražotājiem eksportētājiem.

               (10)

               Ar paziņojumu par procedūras sākšanu, kas 2015. gada 5. decembrī publicēts Eiropas Savienības Oficiālajā Vēstnesī
                   (13), Komisija sāka termiņbeigu pārskatīšanas izmeklēšanu saskaņā ar antidempinga pamatregulas 11. panta 2. punktu.

               (11)

               Ar paziņojumu par procedūras sākšanu, kas 2015. gada 5. decembrī publicēts Eiropas Savienības Oficiālajā Vēstnesī
                   (14), Komisija sāka termiņbeigu pārskatīšanas izmeklēšanu saskaņā ar antisubsidēšanas pamatregulas 18. pantu.

               (12)

               Ar paziņojumu par procedūras sākšanu, kas 2015. gada 5. decembrī publicēts Eiropas Savienības Oficiālajā Vēstnesī
                   (15), Komisija sāka arī daļēju starpposma pārskatīšanu saskaņā ar antidempinga pamatregulas 11. panta 3. punktu un antisubsidēšanas pamatregulas 19. pantu.

               (13)

               Ar Īstenošanas regulu (ES) 2016/115 (16) Komisija atsauca saistību pieņemšanu attiecībā uz vēl vienu ražotāju eksportētāju.

               (14)

               Ar Īstenošanas regulu (ES) 2016/185 (17) Komisija galīgo antidempinga maksājumu, kas ar Īstenošanas regulu (ES) Nr. 1238/2013 noteikts attiecīgo ražojumu importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, attiecināja uz attiecīgo ražojumu importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme.

               (15)

               Ar Īstenošanas regulu (ES) 2016/184 (18) Komisija galīgo kompensācijas maksājumu, kas ar Īstenošanas regulu (ES) Nr. 1239/2013 noteikts attiecīgo ražojumu importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, attiecināja uz attiecīgo ražojumu importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme.

         B.   SAISTĪBU NOTEIKUMI

               (16)

               Ražotāji eksportētāji piekrita, cita starpā, nepārdot ražojumu, uz kuru attiecas saistības, pirmajam nesaistītajam pircējam Savienībā zem noteiktas minimālās importa cenas (“MIC”) importa uz Savienību konkrētā gada līmenī (“gada līmenis”), kas noteikts saistībās.

               (17)

               Saistībās neizsmeļošā sarakstā minēti saistību pārkāpumi. Minētajā sarakstā jo īpaši ietver tāda faktūrrēķina vai tālākpārdošanas rēķina izdošanu, kura pamatā esošie finanšu darījumi (piemēram, naudas summa, kas faktiski saņemta no pircēja pēc visām kredīta/debeta korekcijām un tamlīdzīgi) neatbilst nominālvērtībai faktūrrēķinā.
               Ražotājs eksportētājs atbild par pārkāpumu, ko izdarījusi kāda no ar to saistītajām personām, kuras ir noteiktas saistībās.

               (18)

               Saistības ražotājiem eksportētājiem arī uzliek pienākumu reizi ceturksnī sniegt Komisijai detalizētu informāciju par visu savu eksporta pārdošanu un tālākpārdošanu Savienībā (“ceturkšņa ziņojumi”). Tas nozīmē, ka minētajos ceturkšņa ziņojumos ietvertajiem datiem ir jābūt pilnīgiem un pareiziem un ka paziņotie darījumi pilnībā atbilst saistību noteikumiem.

               (19)

               Lai nodrošinātu saistību izpildi, ražotāji eksportētāji arī apņēmās sniegt visu informāciju, ko Komisija uzskatītu par nepieciešamu.

         C.   RAŽOTĀJU EKSPORTĒTĀJU UZRAUDZĪBA

               (20)

               Uzraugot saistību izpildi, Komisija pārbaudīja Shinetime China un tā saistītā uzņēmuma Savienībā iesniegto informāciju, kas bija būtiska saistībām. Komisija arī saņēma pierādījumus no vienas dalībvalsts muitas dienestiem, pamatojoties uz antidempinga pamatregulas 8. panta 9. punktu un antisubsidēšanas pamatregulas 13. panta 9. punktu.

               (21)

               Regulas 22. līdz 25. apsvērumā uzskaitītie konstatējumi ir veltīti problēmām, kas identificētas attiecībā uz Shinetime China un tā saistīto uzņēmumu Savienībā; tas Komisijai liek atsaukt saistību pieņemšanu attiecībā uz šo ražotāju eksportētāju.

         D.   IEMESLI ATSAUKT SAISTĪBU PIEŅEMŠANU
   a)   Shinetime China veiktā pārdošana

               (22)

               Saņemtie pierādījumi un publiski pieejamā informācija liecina, ka šķietami nesaistītajam importētājam Savienībā (vismaz uz kādu laiku) bija tāda pati adrese kā Shinetime Europe. Šis šķietami nesaistītais importētājs bija izdevis divus tālākpārdošanas rēķinus savam galapircējam par vienu darījumu ar saules enerģijas moduļiem – viens rēķins, kurā bija ievērota MIC, un otrs rēķins, kurā nebija ievērota MIC. Rēķinu numuri, moduļu daudzums un uzņēmuma ražojuma kodi bija identiski. Gala pircēja maksājums par šo darījumu tika veikts Shinetime China un atbilst tā rēķina vērtībai, kurā nebija ievērota MIC. Šāda prakse ir bijusi vismaz vienā gadījumā.

               (23)

               Turklāt saņemtie pierādījumi liecina, ka pastāv vēl viens saistību apiešanas veids. Shinetime China bija izdevis nesaistītam pircējam Savienībā formālu rēķinu, kurā bija zemāks līmenis par MIC līmeni. Šis pircējs bija iemaksājis Shinetime China kontā Honkongā summu, kas bija mazāka par MIC līmeni.

         b)   Shinetime Europe veiktā pārdošana

               (24)

               Saņemtie pierādījumi liecina, ka arī Shinetime Europe bija izdevis divus tālākpārdošanas rēķinus par vienu darījumu ar saules enerģijas moduļiem pirmajam nesaistītajam pircējam Savienībā: viens rēķins, kurā bija ievērota MIC, un otrs rēķins, kurā nebija ievērota MIC. Rēķinu numuri, moduļu daudzums un uzņēmuma ražojuma kodi bija identiski. Pirmā nesaistītā pircēja Savienībā maksājums Shinetime Europe par šo darījumu atbilst tā faktūrrēķina vērtībai, kurā nebija ievērota MIC.

               (25)

               Turklāt par periodu, kad tika veikts 24. apsvērumā minētais darījums, Shinetime Europe neiesniedza Komisijai ceturkšņa pārdošanas ziņojumu.

               (26)

               Komisija novērtēja iesniegtos pierādījumus un to, ka informācija netika iesniegta, un secināja, ka bija noticis saistību pārkāpums.

         E.   SAISTĪBU RĒĶINA ATZĪŠANA PAR NEDERĪGU

               (27)

               Saņemtie pierādījumi liecina, ka 24. apsvērumā minētais tālākpārdošanas rēķins ir saistīts ar šādiem darījumiem:

                           Faktūrrēķina par precēm, uz kurām attiecas saistības, numurs

                           Datums

                           Izdevējs

                           Izdots uzņēmumam

                           XTSSG1501-004-CI

                           2015. gada 16. janvāris

                           Zhejiang Xiongtai Photovoltaic Technology Co. Ltd

                           SHINETIME SOLAR GMBH

                     Tāpēc saskaņā ar Īstenošanas regulas (ES) Nr. 1238/2013 3. panta 2. punkta b) apakšpunktu un Īstenošanas regulas (ES) Nr. 1239/2013 2. panta 2. punkta b) apakšpunktu šis rēķins tiek atzīts par nederīgu. Kad stājas spēkā saistību atsaukšana attiecībā uz Shinetime China kopā ar tā saistīto uzņēmumu Savienībā, valsts muitas dienestiem saskaņā ar Eiropas Parlamenta un Padomes Regulas (ES) Nr. 952/2013 (19) 105. panta 3. līdz 6. punktu būtu jāatgūst muitas parāds, kas radies laikā, kad tika pieņemta deklarācija par laišanu brīvā apgrozībā. Valsts muitas dienesti, kas atbild par nodokļu iekasēšanu, tiks attiecīgi informēti.
               Šajā sakarā Komisija atgādina, ka saskaņā ar Īstenošanas regulas (ES) Nr. 1238/2013 3. panta 1. punkta b) apakšpunktu, lasot to kopsakarā ar III pielikuma Nr. 7, un Īstenošanas regulas (ES) Nr. 1239/2013 2. panta 1. punkta b) apakšpunktu, lasot to kopsakarā ar 2. pielikuma Nr. 7, imports ir atbrīvots no nodokļiem tikai tad, ja rēķinā norāda cenu un iespējamās atlaides. Ja minētie nosacījumi nav izpildīti, nodokļi ir jāmaksā pat tad, ja Komisija nav atzinusi par nederīgu faktūrrēķinu, kas pievienots precēm.

         F.   KOPĒJO SAISTĪBU IZPILDES IESPĒJAMĪBAS NOVĒRTĒJUMS

               (28)

               Saistībās paredzēts, ka individuāla ražotāja eksportētāja pārkāpums nenozīmē, ka saistību pieņemšana automātiski tiek atsaukta attiecībā uz visiem ražotājiem eksportētājiem. Šādā gadījumā Komisija novērtē konkrētā pārkāpuma ietekmi uz saistību izpildes iespējamību attiecībā uz visiem ražotājiem eksportētājiem un CCCME.

               (29)

               Komisija ir attiecīgi novērtējusi Shinetime China un tā saistītā uzņēmuma izdarīto pārkāpumu ietekmi Savienībā uz saistību izpildes iespējamību attiecībā uz visiem ražotājiem eksportētājiem un CCCME.

               (30)

               Atbildība par pārkāpumiem ir jāuzņemas tikai attiecīgajam ražotājam eksportētājam; uzraudzība līdz šim nav atklājusi sistemātiskus pārkāpumus, ko būtu izdarījis liels skaits ražotāju eksportētāju vai CCCME.

               (31)

               Tāpēc Komisija secina, ka saistību vispārējā darbība netiek ietekmēta un ka patlaban nav pamata atsaukt saistību pieņemšanu attiecībā uz visiem ražotājiem eksportētājiem un CCCME.

         G.   RAKSTISKI IESNIEGTA INFORMĀCIJA UN UZKLAUSĪŠANA

               (32)

               Ieinteresētajām personām tika dota iespēja tikt uzklausītām un izteikt piezīmes saskaņā ar antidempinga pamatregulas 8. panta 9. punktu un antisubsidēšanas pamatregulas 13. panta 9. punktu. Shinetime China iesniedza piezīmes Shinetime China un Shinetime Europe vārdā, un tas tika uzklausīts.

      Shinetime China un Shinetime Europe izdoto rēķinu autentiskums

               (33)

                  Shinetime China apstrīdēja to, ka Shinetime China un Shinetime Europe izdevuši rēķinus un tālākpārdošanas rēķinus, kuros nebija ievērota MIC. Shinetime China paskaidroja, ka saskaņā ar uzņēmuma iekšējiem noteikumiem visi oficiālie rēķini tiek parakstīti un apzīmogoti. Uz rēķiniem, kas minēti 23. un 24. apsvērumā, nav paraksta un zīmoga, tāpēc Shinetime China nevarot izsekot minētajiem rēķiniem savā sistēmā. Shinetime China apstiprināja tikai to, ka ticis izdots viens tālākpārdošanas rēķins, kurā bija ievērota MIC.

               (34)

               Komisija noraida šo argumentu. Komisija neiesaistās diskusijā par to, vai rēķini, kas minēti iepriekšējos apsvērumos, bija oficiālie Shinetime China rēķini un oficiālie Shinetime Europe tālākpārdošanas rēķini.

               (35)

               Gluži pretēji – Shinetime China paskaidrojumam par rēķinu autentiskumu nav nozīmes. Komisija konstatēja, ka nesaistīts pircējs Savienībā par 23. apsvērumā minēto darījumu bija piekritis maksāt Shinetime China summu, kas bija mazāka par MIC. Komisija pamatoja šo konstatējumu ar saraksti, par kuru Shinetime China apgalvoja, ka tas to nevar atspēkot, jo atbildīgie darbinieki ir atstājuši uzņēmumu. Komisija uzskata, ka vienīgais Shinetime China paziņojums kā tāds par to, ka ne attiecīgā sarakste, ne attiecīgais rēķins nav izsekojams sistēmā vai ka uzņēmumam nav konta Honkongā, nav pietiekams, lai mainītu iepriekšminēto konstatējumu.

               (36)

               Turklāt Komisija arī konstatēja, ka pirmā nesaistītā pircēja Savienībā maksājums Shinetime Europe par 24. apsvērumā minēto darījumu atbilst tā tālākpārdošanas rēķina vērtībai, kurā nebija ievērota MIC. Tāpēc, pat ja Shinetime China apgalvoja, ka izdotais tālākpārdošanas rēķins par summu, kas ir mazāka nekā MIC, nav autentisks, pamatā esošais finanšu darījums (proti, naudas summa, kas faktiski saņemta no pircēja pēc tam, kad veiktas ar kredītu/debetu saistītās un tamlīdzīgas korekcijas) neatbilda tālākpārdošanas nominālvērtībai, kura bija norādīta faktūrrēķinā, kas ir apstiprināts kā oficiālais Shinetime Europe tālākpārdošanas rēķins. Shinetime China argumenti par rēķina samaksu tika aplūkoti 41.–48. apsvērumā.

      Shinetime China pārdevumi par cenu zem MIC

               (37)

                  Shinetime China apgalvoja, ka maksājums, kas tika saņemts no šķietami nesaistītā importētāja, kurš minēts 22. apsvērumā, bija tikai priekšapmaksa. Lai pamatotu šo apgalvojumu, Shinetime China iesniedza eksporta dokumentāciju un izrakstu no pircēja virsgrāmatas attiecībā uz šķietami nesaistīto importētāju.

               (38)

               Komisija noraida šo argumentu. Pierādījumi, kas saņemti no valsts muitas dienestiem, liecina, ka galapircējs Savienībā tieši samaksājis Shinetime China tālākpārdošanas rēķinu, kuru izdevis šķietami nesaistītais 22. apsvērumā minētais importētājs. Šis (zem MIC) maksājums Shinetime China bija ar norādi uz tā tālākpārdošanas rēķina numuru, kuru bija izdevis šķietami nesaistītais importētājs.

               (39)

               Nav nozīmes izrakstam no pircēja virsgrāmatas bez papildu pierādījumiem, lai sasaistītu no šķietami nesaistītā importētāja saņemtu maksājumu darījumā, kurā bija iesaistīts galapircējs Savienībā, tāpēc ar to nevar atspēkot pierādījumus, kas izpausti Shinetime China. Šajā sakarā nav nozīmes arī argumentam par iespējamu šķietami nesaistītā importētāja priekšapmaksu.

               (40)

               Tāpēc Komisija nemaina savu konstatējumu, ka Shinetime China ir pārkāpis saistības, pārdodot par cenu, kas bija zemāka par MIC, izmantojot šķietami nesaistītu importētāju Savienībā.

      Shinetime Europe pārdevumi par cenu zem MIC

               (41)

                  Shinetime China apgalvoja, ka dokumentācija, kas saistīta ar 24. apsvērumā minēto darījumu, atbilda saistību prasībām un MIC tika ievērota. Shinetime China iesniedza attiecīgo pamatā esošo eksporta dokumentāciju un muitas deklarāciju.

               (42)

               Komisija noraida šo argumentu. Šķietamai atbilstībai MIC (uz šādas dokumentācijas pamata) nav nozīmes novērtējumā par to, vai pamatā esošais maksājuma darījums apstiprina, ka MIC tikusi ievērota.

               (43)

                  Shinetime China arī apgalvoja, ka maksājums Shinetime Europe bija tikai daļējs maksājums. Atlikums, ieskaitot kavēta maksājuma procentus, Shinetime China tika samaksāts pēc 10 mēnešiem, jo Shinetime Europe pārtrauca darījumdarbību. Shinetime China iesniedza pamatā esošo maksājuma apstiprinājumu, lai pamatotu savu argumentu par daļēju maksājumu.

               (44)

               Komisija nevar piekrist šim argumentam turpmāk izklāstīto iemeslu dēļ.

               (45)

               Pirmkārt, ņemot vērā maksājuma noteikumu pamatā esošajā tālākpārdošanas rēķinā, tā viennozīmīgi bija 100 % priekšapmaksa. Turklāt nesaistītā pircēja Savienībā maksājumā nebija nekādas atsauces uz priekšapmaksu. Gluži pretēji – tajā bija atsauce uz tālākpārdošanas rēķinu, un tas atbilda vērtībai tālākpārdošanas rēķinā, kurā nebija ievērota MIC.

               (46)

               Otrkārt, Shinetime China iesniegtais piegādes paziņojums liecina, ka saules moduļi patiešām bija piegādāti nesaistītajam pircējam Savienībā, neraugoties uz maksājuma noteikuma neievērošanu. Atlikuma maksājums netika pieprasīts vēl gandrīz 10 mēnešus pēc piegādes.

               (47)

               Treškārt, Shinetime China neiesniedza papildu pierādījumus (piemēram, vienošanos ar pircēju par šķietamo daļējo maksājumu vai parādzīmi par kavēta maksājuma procentiem), lai pamatotu savu apgalvojumu par šķietamo daļējo maksājumu un kavēta maksājuma procentiem, izņemot maksājumu apstiprināšanu attiecībā uz šīm summām.

               (48)

               Visbeidzot, neviens no šķietamajiem maksājumu pieprasījumiem, tostarp kavēta maksājuma procenti, netika ziņots Komisijai.

               (49)

               Tāpēc Komisija uzskata, ka Shinetime China argumenti ir nepamatoti, un nemaina secinājumus, ka Shinetime Europe ir pārkāpis saistības, veicot pārdošanu zem MIC nesaistītam pircējam Savienībā.

      Neziņošana

               (50)

                  Shinetime China apgalvoja, ka Shinetime Europe ir novēloti iesniedzis attiecīgā ceturkšņa ziņojumu par pārdevumiem. Turklāt Shinetime China atzina, ka darījums, kas minēts 24. apsvērumā, netika ziņots Komisijai.

               (51)

               Neņemot vērā, ka Shinetime China nav izpildījis savu pienākumu informēt Komisiju par Shinetime Europe darījumdarbības pārtraukšanu, Komisija norāda, ka ziņošanas pienākums attiecas uz visiem darījumiem konkrētajā kalendārajā ceturksnī. Shinetime Europe nav paziņojis par darījumu, kas minēts 24. apsvērumā un kas notika ceturksnī, pirms tas pārtrauca savu darbību. Tāpēc Komisija apstiprina savu secinājumu, ka Shinetime Europe ir pārkāpis ziņošanas pienākumu, kas noteikts saskaņā ar saistībām.

               (52)

                  Shinetime China arī apgalvoja, ka ceturkšņa ziņojuma novēlota iesniegšana nav pietiekama, lai atzītu par spēkā neesošu darījumu, kas minēts 24. apsvērumā.

               (53)

               Komisija norāda, ka iemesli konkrētā darījuma atzīšanai par spēkā neesošu ir paskaidroti 24. un 27. apsvērumā. Ceturkšņa pārdošanas ziņojuma novēlota iesniegšana, jo īpaši tas, ka minētais darījums netika paziņots, ir saistībās noteiktā ziņošanas pienākuma pārkāpums. Šādi pārkāpumi, lai gan tie ir pietiekams pamats, lai atsauktu Shinetime China saistību pieņemšanu, nav ņemti vērā novērtējumā par attiecīgā darījuma atzīšanu par spēkā neesošu.

         H.   SAISTĪBU PIEŅEMŠANAS ATSAUKŠANA UN GALĪGO MAKSĀJUMU NOTEIKŠANA

               (54)

               Tāpēc saskaņā ar antidempinga pamatregulas 8. panta 9. punktu un antisubsidēšanas pamatregulas 13. panta 9. punktu un arī saskaņā ar saistību noteikumiem Komisija secina, ka Shinetime China un tā saistītā uzņēmuma Savienībā saistību pieņemšana tiek atsaukta.

               (55)

               Tādējādi saskaņā ar antidempinga pamatregulas 8. panta 9. punktu un antisubsidēšanas pamatregulas 13. panta 9. punktu galīgo antidempinga maksājumu, kas noteikts ar Īstenošanas regulas (ES) Nr. 1238/2013 1. pantu, un galīgo kompensācijas maksājumu, kas noteikts ar Īstenošanas regulas (ES) Nr. 1239/2013 1. pantu, no dienas, kad stājas spēkā šī regula, automātiski piemēro ĶTR izcelsmes vai no ĶTR nosūtītam tā attiecīgā ražojuma importam, kuru ražojis Shinetime China (Taric papildu kods B919).

               (56)

               Informācijai šīs regulas pielikumā ietvertajā tabulā uzskaitīti tie ražotāji eksportētāji, attiecībā uz kuriem saistību pieņemšana ar Īstenošanas lēmumu 2013/707/ES netiek skarta,

         IR PIEŅĒMUSI ŠO REGULU.
   1. pants
   Ar šo tiek atsaukta saistību pieņemšana attiecībā uz Zhejiang Xiongtai Photovoltaic Technology Co. Ltd kopā ar tā saistīto uzņēmumu Savienībā, uz kuriem kopā attiecas Taric papildu kods B919.
   2. pants
   Faktūrrēķins Nr. XTSSG1501-004-CI, ko 2015. gada 16. janvārī uzņēmums Zhejiang Xiongtai Photovoltaic Technology Co. Ltd ir izdevis uzņēmumam SHINETIME SOLAR GMBH, tiek atzīts par nederīgu. Valsts muitas dienestiem tiek uzdots atgūt muitas parādu, kas radies laikā, kad tika pieņemta deklarācija par laišanu brīvā apgrozībā, saskaņā ar Īstenošanas regulas (ES) Nr. 1238/2013 3. panta 2. punkta b) apakšpunktu un Īstenošanas regulas (ES) Nr. 1239/2013 2. panta 2. punkta b) apakšpunktu.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 28. jūnijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 22.12.2009., 51. lpp..

      (2)  OV L 188, 18.7.2009., 93. lpp.

      (3)  OV L 152, 5.6.2013., 5. lpp.

      (4)  OV L 209, 3.8.2013., 26. lpp.

      (5)  OV L 209, 3.8.2013., 1. lpp.

      (6)  OV L 325, 5.12.2013., 1. lpp.

      (7)  OV L 325, 5.12.2013., 66. lpp.

      (8)  OV L 325, 5.12.2013., 214. lpp.

      (9)  OV L 270, 11.9.2014., 6. lpp.

      (10)  OV L 139, 5.6.2015., 30. lpp.

      (11)  OV L 218, 19.8.2015., 1. lpp.

      (12)  OV L 295, 12.11.2015., 23. lpp.

      (13)  OV C 405, 5.12.2015., 8. lpp.

      (14)  OV C 405, 5.12.2015., 20. lpp.

      (15)  OV C 405, 5.12.2015., 33. lpp.

      (16)  OV L 23, 29.1.2016., 23. lpp.

      (17)  OV L 37, 12.2.2016., 76. lpp.

      (18)  OV L 37, 12.2.2016., 56. lpp.

      (19)  OV L 269, 10.10.2013., 1. lpp.

      PIELIKUMS

         Uzņēmumu saraksts

                  Uzņēmuma nosaukums

                     Taric papildu kods

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CNPV Dongying Solar Power Co. Ltd

                  B813

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED

                  B850

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd

                  B830

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO. LTD

                  B852

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co. Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co. Ltd

                  B860

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY Science & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Xi'an LONGi Silicon Materials Corp.
                  Wuxi LONGi Silicon Materials Co. Ltd

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920

                  Zhongli Talesun Solar Co. Ltd

                  B922


title: Komisijas Īstenošanas regula (ES) 2015/593 ( 2015. gada 14. aprīlis ), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Reblochon/Reblochon de Savoie (ACVN))

text:
               16.4.2015

               LV

               Eiropas Savienības Oficiālais Vēstnesis

               L 99/5

         KOMISIJAS ĪSTENOŠANAS REGULA (ES) 2015/593
   (2015. gada 14. aprīlis),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Reblochon/Reblochon de Savoie (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu Reblochon/Reblochon de Savoie, kas reģistrēts saskaņā ar Komisijas Regulu (EK) Nr. 1107/96 (2), kurā grozījumi izdarīti ar Komisijas Regulu (EK) Nr. 828/2003 (3).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (4).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Reblochon/Reblochon de Savoie (ACVN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 14. aprīlī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 1996. gada 12. jūnija Regula (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

      (3)  Komisijas 2003. gada 14. maija Regula (EK) Nr. 828/2003, ar ko groza specifikācijas 16 nosaukumiem, kuri norādīti pielikumā Regulai (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju atbilstīgi procedūrai, kas paredzēta 17. pantā Padomes Regulā (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (Danablu, Monti Iblei, Lesbos, Beaufort, Salers, Reblochon vai Reblochon de Savoie, Laguiole, Mont d'Or vai Vacherin du Haut-Doubs, Comté, Roquefort, Epoisses de Bourgogne, Brocciu corse vai Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) (OV L 120, 15.5.2003., 3. lpp.).

      (4)  OV C 387, 1.11.2014., 17. lpp.


title: Komisijas Īstenošanas regula (ES) Nr. 1054/2012 ( 2012. gada 7. novembris ), ar ko apstiprina maznozīmīgus grozījumus tāda nosaukuma specifikācijā, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [ Taureau de Camargue (ACVN)]

text:
               13.11.2012

               LV

               Eiropas Savienības Oficiālais Vēstnesis

               L 313/3

         KOMISIJAS ĪSTENOŠANAS REGULA (ES) Nr. 1054/2012
   (2012. gada 7. novembris),
   ar ko apstiprina maznozīmīgus grozījumus tāda nosaukuma specifikācijā, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Taureau de Camargue (ACVN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
   tā kā:

               (1)

               Saskaņā ar Regulas (EK) Nr. 510/2006 9. panta 1. punkta pirmo daļu Komisija ir izskatījusi Francijas pieteikumu specifikācijas grozījumu apstiprināšanai attiecībā uz aizsargāto cilmes vietas nosaukumu "Taureau de Camargue", kas reģistrēts saskaņā ar Komisijas Regulu (EK) Nr. 2036/2001 (2), kurā grozījumi izdarīti ar Regulu (EK) Nr. 1068/2008 (3).

               (2)

               Pieteikuma mērķis ir grozīt specifikāciju, precizējot produkta aprakstu, ģeogrāfisko apgabalu, izcelsmes apliecinājumu, ražošanas metodi, marķējumu, valsts prasības, kā arī dalībvalsts kompetentās iestādes, ražotāju grupas un pārbaudes struktūras kontaktinformāciju.

               (3)

               Komisija ir izskatījusi šos grozījumus un atzinusi tos par pamatotiem. Grozījumi ir maznozīmīgi tādā nozīmē, kā paredz Regulas (EK) Nr. 510/2006 9. pants, un tāpēc Komisija tos var apstiprināt, nepiemērojot minētās regulas 5., 6. un 7. pantā izklāstīto procedūru,

         IR PIEŅĒMUSI ŠO REGULU.
   1. pants
   Aizsargātā cilmes vietas nosaukuma "Taureau de Camargue" specifikāciju groza saskaņā ar šīs regulas I pielikumu.
   2. pants
   Specifikācijas galveno elementu kopsavilkums ir ietverts šīs regulas II pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 7. novembrī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 93, 31.3.2006., 12. lpp.

      (2)  OV L 275, 18.10.2001., 9. lpp.

      (3)  OV L 290, 31.10.2008., 8. lpp.

      I PIELIKUMS
      Aizsargātā cilmes vietas nosaukuma "Taureau de Camargue" specifikācijā apstiprinātie grozījumi ir šādi.

                  —

                  Atjaunināta informācija par dalībvalsts kompetento iestādi, pieteikumu iesniegušo ražotāju grupu un pārbaudes struktūrām.

                  —

                  Produkta apraksts: papildināts, norādot dzīvnieku vecumu. Tas jau iepriekš bija minēts produkta specifikācijas nodaļā "Ražošanas metode". Šis noteikums paliek nemainīgs.

                  —

                  Ģeogrāfiskais apgabals: paliek nemainīgs, bet Kopienas produkta specifikācijā iekļauto kantonu sarakstu aizstāj ar pašvaldību sarakstu.

                  —

                  Izcelsmes apliecinājums: nodaļa papildināta ar noteikumiem par produkta izcelsmes kontroli un garantēšanu un produkta izsekojamību. Šo noteikumu grozījumi ir Francijas ACVN kontroles sistēmas reformas rezultāts.

                  —

                  Ražošanas metode: nodaļa papildināta ar noteikumiem, kas pārņemti no valsts tiesību aktiem, kuros definēts šis ACVN. Tādā veidā ir ieviesti šķirņu ģenētiskās selekcijas kritēriji, noteikta maksimālā noslodze un lauksaimniecības dzīvnieku vienību skaita aprēķina metode. Turklāt precizētas prasības par barības maisījumu izbarošanas aizliegumu un par atļautajiem ārstēšanas veidiem.
                  Pievienoti daži valsts tiesību aktu noteikumi par kaušanu (dzīvnieku atšķiršana no ganāmpulka, transports, kaušana, liemeņu pārvietošana). Turklāt pievienota valsts tiesību aktos paredzētā prasība par to, ka izciršanai jānotiek ģeogrāfiskajā apgabalā.
                  Svītrotas vispārējos noteikumus dublējošās prasības (infekcijas slimību kontrole, liemeņu klasificēšana pēc EUROP skalas).

                  —

                  Marķējums: ražotāju grupa grib noteikt Eiropas Savienības ACVN logotipa izmantošanu par obligātu.

                  —

                  Valsts prasības: papildinātas ar Francijas tiesību aktu prasībām atbilstošu tabulu, kurā uzskaitīts, kas un kādā veidā jāpārbauda.

      II PIELIKUMS

         VIENOTS DOKUMENTS

      Padomes Regula (EK) Nr. 510/2006 par ģeogrāfiskās izcelsmes norāžu un cilmes vietu nosaukumu aizsardzību
      "TAUREAU DE CAMARGUE"
      EK Nr. FR-PDO-0105-0314-17.10.2011

         AĢIN ( ) ACVN ( X )

      1.   Nosaukums

      "Taureau de Camargue"
      2.   Dalībvalsts vai trešā valsts

      Francija
      3.   Lauksaimniecības produkta vai pārtikas produkta apraksts

      3.1.   Produkta veids

                  1.1. grupa.

                  Svaiga gaļa (un subprodukti)

            3.2.   Produkta apraksts, uz kuru attiecas nosaukums (1)

      Cilmes vietas nosaukumam "Taureau de Camargue" atbilst svaiga vīriešu vai sieviešu kārtas dzīvnieku gaļa, kuru iegūst no vietējām šķirnēm ‧raço di Biou‧ vai ‧de Combat‧ (saukta arī ‧Brave‧) vai no abu šo šķirņu krustošanā izaudzētiem dzīvniekiem, kuriem jebkurā gadījumā jābūt dzimušiem, audzētiem, kautiem un sadalītiem noteiktajā ģeogrāfiskajā apgabalā.
      Dzīvnieku vecums ir vismaz 18 mēneši.
      Liemeņu nogatavināšanai kautuvē jāilgst vismaz 48 stundas, bet ne ilgāk kā piecas dienas. Liemeņa svars, ko norāda arī fiskālām vajadzībām, nedrīkst būt mazāks par 100 kg, izņemot 18 līdz 30 mēnešu vecas teles, kurām šis svars ir 85 kg.
      "Taureau de Camargue" gaļai raksturīga piesātināti sarkana krāsa; gaļa ir maiga un liesa.
      3.3.   Izejvielas (tikai pārstrādātiem produktiem)

      —
      3.4.   Dzīvnieku barība (tikai dzīvnieku izcelsmes produktiem)

      Pamata barība jāuzņem ganoties, tikai ziemā dzīvniekus drīkst piebarot ar sienu vai graudaugiem, kas izaudzēti ģeogrāfiskajā apgabalā. Nav atļauti nekādi barības maisījumi, tostarp ārstnieciskie.
      3.5.   Īpaši ražošanas posmi, kas jāveic noteiktajā ģeogrāfiskajā apgabalā

      Dzīvniekiem jābūt dzimušiem, audzētiem, kautiem un sadalītiem norādītajā ģeogrāfiskajā apgabalā.
      3.6.   Īpaši noteikumi griešanai, rīvēšanai, iepakošanai u. c.

      Liemeņi jāsadala ģeogrāfiskajā apgabalā: ACVN "Taureau de Camargue" dzīvnieku liemeņi ir mazāki nekā vidēji gaļas liellopiem, un ir vajadzīga īpaša zinātība, lai optimāli izmantotu šos mazos liemeņus. Tā kā abas ACVN "Taureau de Camargue" izmantotās šķirnes nekur citur Francijā praktiski netiek audzētas, šāda zinātība ir pieejama tikai ģeogrāfiskajā apgabalā.
      3.7.   Īpaši noteikumi marķēšanai

      Gaļas identificēšana ar ACVN "Taureau de Camargue" notiek, kamēr liemenis vēl nav sadalīts: pēc liemeņa svēršanas fiskālām vajadzībām un pirms izvešanas no dzesinātavas.
      To veic, tūlīt pēc svēršanas uz dažādiem muskuļaudiem (astoņās vietās) uzspiežot attiecīgā ACVN zīmogu. Šo zīmogu saņem no Institut national de l’origine et de la qualité [Nacionālais izcelsmes un kvalitātes institūts].
      Visos realizācijas posmos līdz pat galīgajam izplatītājam liemeņiem un to izcirtņiem jābūt ar identificējošu marķējumu, uz kura norādīta vismaz šāda informācija:

                  —

                  aizsargātais nosaukums,

                  —

                  kaušanas numurs,

                  —

                  pilns audzētavas nosaukums,

                  —

                  kautuves vai sadalīšanas vietas nosaukums un adrese,

                  —

                  Eiropas Savienības ACVN logotips.

            4.   Precīza ģeogrāfiskā apgabala definīcija

      Lai varētu izmantot šo ACVN, gaļai jābūt iegūtai manades (‧raço di Biou‧ šķirnes audzētavas) vai ganaderias (‧de Combat‧ šķirnes audzētavas), kas atrodas ģeogrāfiskajā apgabalā.
      Dzīvniekiem jābūt dzimušiem, audzētiem, kautiem un sadalītiem ģeogrāfiskajā apgabalā, kurā ietilpst:

                  Bušdironas [Bouches-du-Rhône] departamenta

                              —

                                 Arles kantonā: visas pašvaldības,

                              —

                                 Châteaurenard kantonā: visas pašvaldības,

                              —

                                 Eyguières kantonā: Aureilles, Eyguières, Lamanon un Mouriès pašvaldības,

                              —

                                 Istres kantonā: Fos-sur-Mer, Istres pašvaldības,

                              —

                                 Orgon kantonā: visas pašvaldības,

                              —

                                 Port-Saint-Louis-du-Rhône kantonā: Port-Saint-Louis-du-Rhône,

                              —

                                 Salon-de-Provence kantonā: Grans, Miramas, Salon-de-Provence,

                              —

                                 Saintes-Maries-de-la-Mer kantonā: Saintes-Maries-de-la-Mer,

                              —

                                 Saint-Rémy-de-Provence kantonā: visas pašvaldības,

                              —

                                 Tarascon-sur-Rhône kantonā: visas pašvaldības;

                  Gāras [Gard] departamenta

                              —

                                 Aigues-Mortes kantonā: visas pašvaldības,

                              —

                                 Aramon kantonā: visas pašvaldības, izņemot Estézargues un Domazan,

                              —

                                 Beaucaire kantonā: visas pašvaldības,

                              —

                                 Lédignan kantonā: Mauressargues,

                              —

                                 Marguerittes kantonā: visas pašvaldības,

                              —

                                 Nîmes kantonā: visas pašvaldības,

                              —

                                 Quissac kantonā: visas pašvaldības, izņemot Quissac pašvaldību,

                              —

                                 Remoulins kantonā: Argilliers, Collias, Remoulins, Vers-Pont-du-Gard,

                              —

                                 Rhony-Vidourle kantonā: visas pašvaldības,

                     Saint-Chaptes kantonā: visas pašvaldības, izņemot Aubussargues, Collorgues, Baron, Foissac, Saint-Dézéry pašvaldības,

                              —

                                 Saint-Gilles kantonā: visas pašvaldības,

                              —

                                 Saint-Mamert kantonā: visas pašvaldības,

                              —

                                 Sommières kantonā: visas pašvaldības,

                              —

                                 Uzès kantonā: Arpaillargues-et-Aureillac, Blauzac, Sanilhac-Sagriès, Saint-Maximin, Uzès,

                              —

                                 Vauvert kantonā: visas pašvaldības,

                              —

                                 (La) Vistrenque kantonā: visas pašvaldības;

                  Ero [Hérault] departamenta

                              —

                                 Castries kantonā: visas pašvaldības,

                              —

                                 Claret kantonā: Campagne, Fontanès, Garrigues, Sauteyrargues, Vacquières,

                              —

                                 Lunel kantonā: visas pašvaldības,

                              —

                                 Matelles kantonā: Prades-le-Lez, Saint-Bauzille-de-Montmel, Sainte-Croix-de-Quintillargues, Saint-Vincent-de-Barbeyrargues,

                              —

                                 Mauguio kantonā: visas pašvaldības,

                     Montpellier kantonā: Castelnau-le-Lez, Clapiers, Le Crès, Lattes, Montpellier, Pérols.

            Šajā ģeogrāfiskajā apgabalā ir definēta mitrzemes teritorija.
      5.   Saikne ar ģeogrāfisko apgabalu

      5.1.   Ģeogrāfiskā apgabala specifika

      ACVN ģeogrāfiskais apgabals ir "Taureau de Camargue" ziemas ganību teritorija, t. i., komūnas, kuru plašajos krūmāju un zāļaino pļavu apgabalos dzīvnieki parasti pavada ziemas mēnešus. Šajā apgabalā ietilpst arī tā sauktā mitrzemes teritorija, kas praktiski ir Kamargas apgabals, kurā dzīvnieki vasaras periodā uzturas vismaz sešu mēnešu garumā.
      Plašās ganības, kuras Kamargā veido sāļumu mīlošie halofītaugi un ziemas ganībās — sausās zālaugu pļavas, ietekmē dzīvnieku fizisko attīstību un vairo to labsajūtu. Savukārt šo dzīvnieku audzēšanai ir svarīga nozīme dabīgās vides (halofīlie krūmāji, sāļās pļavas, purvāji un zāles platības) veidošanā, jo tā ietekmē augu sugu sastāvu: vērši neļauj savairoties noteiktu sugu augiem un uzturas lielās, ar veģetāciju klātās platībās, ko veido savstarpēji pārklājošos dzīvotņu mozaīka.
      5.2.   Produkta specifika

      "Taureau de Camargue" neparastums un oriģinalitāte ir atzīmēta daudzos rakstveida avotos; tā iemesls meklējams, no vienas puses, Kamargas ģeogrāfiskajās īpatnībās, kuru dēļ šķirne ir veidojusies praktiski izolētībā, un, no otras puses, cilvēka izveidotajās audzēšanas metodēs, lai pielāgotos vides īpatnībām.
      Dzīvnieki ir gandrīz mežonīgi, nepiejaucēti, sīksti un izturīgi, tie neuzticas cilvēkam un saskarsmē var būt agresīvi.
      Rezultātā šo dzīvnieku gaļai ir īpašas pazīmes, kas aprakstītas INRA pētījumā (2007. gada 5. decembris – konference "Rencontres autour des Recherches sur les Ruminants"). Galvenie konstatējumi: šo dzīvnieku muskuļaudi ir piesātināti sarkanā krāsā un gaļa ir liesa.
      5.3.   Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

      "Taureau de Camargue" gaļas īpašums ir cieši saistīts ar šo dzīvnieku audzēšanas vidi un mērķi: tos audzē vēršu cīņām, tāpēc dzīvniekiem jābūt gandrīz mežonīgiem, augušiem labi saglabātā un no svešām ietekmēm rūpīgi sargātā dabīgā vidē.
      Šo dzīvnieku straujā un agresīvā daba lieliski atbilst to izmantošanas nolūkam un garantē gaļas raksturīgās īpašības.
      "Taureau de Camargue" iegūst no apvidū tradicionāli audzētām vietējām šķirnēm, ‧Camarguaise‧ un ‧Brave‧, kuras ir sevišķi labi pielāgojušās Kamargas vides īpatnībām.
      Audzēti brīvībā, "Taureau de Camargue" dzīvnieki barojas ģeogrāfiskā apgabala ganībās un vismaz sešus mēnešus gadā pavada mitrzemēs. Kamargas mitrzemēm raksturīga līdzenumu ainava, kura veidojusies īpašu ģeoloģisku un augsnes apstākļu ietekmē un kurai tipiska ir vairāk vai mazāk izteikta sāls klātesība. Lauksaimnieciskā ziņā nabadzīgās augsnes ir mājvieta ļoti specifiskām ekosistēmām (salikornijas, halimioni un citi halofīti).
      Gaļas organoleptiskās īpašības un vispār tās īpašumu var izskaidrot ar ganībās sastopamo augu daudzveidību:

                  —

                  halofītaugi (salikornijas, halimioni un citi) sāļainajos apgabalos,

                  —

                  niedres un auzenes mazāk sāļainajos apgabalos,

                  —

                  dabīgā krūmāju veģetācija ziemā.

            Gaļas izteikti sarkanā krāsa ir saistīta ar tās pH līmeni, kuru savukārt ietekmē sārmainās halofītaugu barības vielas. Gaļas struktūra ir maiga, jo muskuļaudi veidojušies, dzīvniekam regulāri esot kustībā, kad tas brīvi klīst plašajās un neiežogotajās ganībās. Dzīvnieku brīvprātīgā un biežā pārvietošanās nosaka arī to, ka muskuļi "barojas" no taukaudiem, tāpēc gaļa ir liesa.
      Augsnes īpašību, vides un dzīves apstākļu mijiedarbības rezultātā "Taureau de Camargue" piemītošās iezīmes ir ļoti specifiskas.
      Savas dzīves telpas veidoti, kopš senseniem laikiem audzēti milzīgās neiežogotās ganībās, "Taureau de Camargue" ir kļuvuši par elementu, kas ir svarīgs Kamargas bioloģiskās daudzveidības saglabāšanai.

         Atsauce uz specifikācijas publikāciju

      https://www.inao.gouv.fr/fichier/CDCTaureauDeCamargue.pdf